KTP лазер 532nm
KTP лазер 532nm е некоректното име на Nd:YAG лазера генериращ на втора хармонична (SH Nd:YAG). В действителност KTP е името на един от няколкото използвани нелинейни кристали, които трансформират инфрачервеното лъчение от Nd:YAG 1064 nm в зелено лъчение  на 532nm.   В зависимост от мощността на лазера и  типа на лазерната генерация, KTP лазера има различни медицински приложения. В милисекундния интервал, поради високия коефициент на поглъщане на хемоглобина и оксихемеоглобина в този диапазон, лазера се ползва за: третиране на съдови лезии. А в наносекундния (Q-switched) и пикосекунден  интервал за: третиране на естествени и изкуствени пигменти - татуировки в топлата цветова гама.  Други приложения на KTP лазера в медицината са: хирургия на простатата, когато лазера  генерира големи мощности в непрекъснат или квази-непрекъснат режим. В офталмологията се използва за възспиране на процесите на разлепване на ретината.